S-8216/2020

Dómur

Mál þetta, sem dómtekið var 4. febrúar 2021, var höfðað með ákæru lögreglustjórans á höfuðborgarsvæðinu, dags. 10. desember 2020, á hendur A-kk-þgf F-kk-þgf H-kk-þgf, kt. [...], [...], [...], „fyrir eftirtalin brot:

1. Þjófnað, en til vara hylmingu, með því að hafa, fimmtudaginn 25. október 2018, í félagi við A, kt. [...], brotist inn í íbúð B, kt. [...], á fyrstu hæð hússins að [...] í Reykjavík, og stolið þaðan svörtum Samsung farsíma, Rose gold iPhone 8 farsíma, svartri kvenmanns úlpu, svartri 66° Norður úlpu með loðkraga, appelsínugulri ZoOn barnaúlpu, svartri Cintamani úlpu með loðkraga, svörtum herra jakka, svartri 66° Norður kvenmannsúlpu, ferðatösku er innihélt ýmislegt jólaskraut, snyrtitösku merktri PINK og gráu hlaupahjóli (skjal nr. II/5), allt að óþekktu verðmæti, en lögregla fann þýfið í fórum ákærða við leit í hitakompu húss Embættis Landslæknis að Barónstíg í Reykjavík þar sem ákærði og A héldu til, og þannig haldið þýfinu ólöglega frá eiganda þess fram til þess dags þrátt fyrir að ákærða og A hafi hlotið að vera ljóst að um þýfi var að ræða.

Telst brot þetta varða við 1. mgr. 244. gr., en til vara 254. gr. almennra hegningarlaga nr. 19/1940.

2. Þjófnað, en til vara hylmingu, með því að hafa, þriðjudaginn 6. ágúst 2019, brotist inn í bifreiðina [...], sem lagt var við [...] í Reykjavík, og stolið þaðan ýmsum munum (munaskrá lögreglu nr. 139528) að áætluðu verðmæti samtals 345.900 krónur, en lögregla fann þýfið í fórum ákærða í íbúð að [...] í Reykjavík þann 8. sama mánaðar, og þannig haldið þýfinu ólöglega frá eiganda þess fram til þess dags þrátt fyrir að ákærða hafi hlotið að vera ljóst að um þýfi var að ræða.

Telst brot þetta varða við 1. mgr. 244. gr., en til vara 254. gr. almennra hegningarlaga nr. 19/1940.

3. Þjófnað með því að hafa, aðfaranótt mánudagsins 9. desember 2019, brotist inn í bifreiðarnar [...], [...] og [...], sem lagt var við [...] í Reykjavík, og stolið þaðan ýmsum munum (munaskrá lögreglu nr. 142707 og 142712) að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

4. Þjófnað með því að hafa, mánudaginn 24. febrúar 2020, í félagi við C, kt. [...], brotist inn geymslur í kjallara hússins að [...] í Reykjavík, og stolið úr geymslu nr. [...] í eigu D, kt. [...], og geymslu nr. [...] í eigu E, kt. [...], ýmsum munum (munaskrá lögreglu nr. 144383, 144337, 144334, 14433 og 144336), samtals að áætluðu verðmæti 2.945.380 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

5. Fíkniefnalagabrot með því að hafa, á sama stað og sama tíma og frá greinir í ákærulið 2., haft í vörslum sínum 1,06 grömm af tóbaksblönduðu kannabisefni sem lögregla fann við öryggisleit á ákærða og lagði hald á.

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

6. Nytjastuld með því að hafa, sunnudaginn 18. apríl 2020, í heimildarleysi tekið bifhjólið [...], í eigu F, kt. [...], þar sem það stóð í bílakjallara að [...] í Reykjavík og ekið því á brott.

Telst brot þetta varða við 1. mgr. 259. gr. almennra hegningarlaga nr. 19/1940.

7. Tilraun til þjófnaðar með því að hafa, föstudagsmorguninn 3. júlí 2020, utandyra við húsið að [...] í Reykjavík, í auðgunarskyni, tekið bifhjólið [...], þar sem það stóð ásamt bifhjólinu [...] ólæst á kerru i innkeyrslu hússins, og falið það í garði hússins á móti, að [...] í Reykjavík, og í kjölfarið tekið bifhjólið [...] af kerrunni í því skyni að tileinka sér það, en þjófnaðartilraunin var stöðvuð af eiganda bifhjólanna sem kom að ákærða á vettvangi.

Telst brot þetta varða við 1. mgr. 244. gr., sbr. 1. mgr. 20. gr. almennra hegningarlaga nr. 19/1940.

8. Líkamsárás með því að hafa, á sama tíma og á sama stað og greinir í ákærulið 7., veist með ofbeldi að G, kt. [...], og H, kt. [...], ógnað þeim með járnkeðju í plasthólki, slegið G með henni í höfuð, bak og hendur, allt með þeim afleiðingum að hann hlaut bólgu og eymsli bak við vinstra eyra, mar á framhandlegg vinstri handar, mar yfir uppmagálssvæði og mar á bak við holhönd hægra megin. Jafnframt sló ákærði H með járnkeðjunni í plasthólki í vinstri hlið hans og í bakið, og eftir að H náði ákærða niður í jörðina, klórað hann til blóðs á báðum fótleggjum, allt með þeim afleiðingum að H hlaut mar á hægri síðu, 1 sm opið sár og bólgu á baki við vinstra herðablað, mar á vinstri upphandlegg, skrámur á báða úlnliði, klóráverka á þumli hægra megin og vinstri baugfingur, klóráverka á báðum kálfum og bólgu og mar undir hægra hné.

Telst brot þetta varða við 1. mgr. 217. gr. almennra hegningarlaga nr. 19/1940.

9. Þjófnað, en til vara hylmingu, með því að hafa, aðfaranótt miðvikudagsins 5. ágúst 2020, stolið bifhjólinu [...], verksmiðjunúmer [...], í eigu I, kt. [...], að óþekktu verðmæti, þar sem það stóð í bílageymslu Hótel Kletts að [...] í Reykjavík, en lögregla fann bifhjólið þann 8. sama mánaðar í geymslu nr. [...] í húsinu að [...] í Reykjavík eftir að ákærði vísaði lögreglu á það, og þannig haldið bifhjólinu ólöglega frá eiganda þess þrátt fyrir að honum hafi hlotið að vera ljóst að um þýfi var að ræða.

Telst brot þetta varða við 1. mgr. 244. gr., en til vara 254. gr. almennra hegningarlaga nr. 19/1940.

10. Þjófnað, en til vara hylmingu, með því að hafa, aðfaranótt föstudagsins 7. ágúst 2020, í félagi við Í, kt. [...], og J, kt. [...], brotist inn í geymslur nr. [...], [...], [...], [...], [...], [...], [...], [...]og [...] og bifreiðina [...] í kjallara hússins að [...] í Reykjavík, og stolið þaðan ýmsum munum (munaskrá lögreglu nr. 148660, 147657, 147652 og 147661) að áætluðu verðmæti 2.012.000 krónur, en lögregla fann hluta þýfisins þann 8. sama mánaðar í fórum ákærða við afskipti af honum utandyra að [...] í Reykjavík og við húsleit þar innandyra sem og í geymslu nr.

[...] í húsinu að [...] í Reykjavík eftir að ákærði vísaði lögreglu á það, og þannig haldið þýfinu ólöglega frá eigendum þess þrátt fyrir að ákærða hafi hlotið að vera ljóst að um þýfi var að ræða.

Telst brot þetta varða við 1. mgr. 244. gr., en til vara 254. gr. almennra hegningarlaga nr. 19/1940.

11. Húsbrot og vopnalagabrot með því að hafa, sunnudaginn 23. ágúst 2020, í heimildarleysi farið inn í geymslu að [...] í Reykjavík og dvalist þar inni, og á sama tíma haft í vörslum sínum hníf sem lögregla fann við öryggisleit á ákærða og lagði hald á.

Telst brot þetta varða við 231. gr. almennra hegningarlaga nr. 19/1940 og 1. mgr. 30. gr., sbr. 36. gr., vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á 1,06 gr. af tóbaksblönduðu kannabisefni sem lögregla lagði hald á eins og greinir í ákærulið 5., sbr. heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á haldlögðu vopni eins og greinir í ákærulið 11., með vísan til 1. mgr. 37. gr. vopnalaga nr. 16/1998.“

Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa og hún verði bundin almennu skilorði. Þá er krafist hæfilegrar þóknunar til handa verjanda sem greiðist úr ríkissjóði.

Samkvæmt því sem að framan greinir verður ákærði sakfelldur fyrir brot samkvæmt ákæru og eru þau réttilega færð til refsiákvæða í ákærunni en þar af verður lagt til grundvallar, að því er varðar ákæruliði nr. 2, 9 og 10, að 244. gr. almennra hegningarlaga tæmi sök gagnvart 254. gr. sömu laga.

Ákærði er fæddur í júní 1992. Samkvæmt framlögðu sakavottorði, dagsettu 5. nóvember 2020, á hann að baki sakaferil sem nær aftur til ársins 2012. Hann hefur sex sinnum hlotið dóm og einu sinni gengist undir lögreglustjórasátt. Það sem hér skiptir máli er að hann var með dómi Héraðsdóms Reykjavíkur 4. desember 2019 sakfelldur fyrir þjófnað, nytjastuld og nokkur sérrefsilagabrot og gert að sæta fangelsi í fjóra mánuði, skilorðsbundið til tveggja ára. Var um að ræða hegningarauka við fyrrgreinda lögreglustjórasátt. Með dómi Héraðsdóms Reykjavíkur 6. maí 2020 var ákærði sakfelldur fyrir þjófnað, nytjastuld og nokkur sérrefsilagabrot og var um að ræða hegningarauka og skilorðsrof, að hluta, við fyrrnefndan dóm frá 4. desember 2019. Var hinn fyrri skilorðsdómur því tekinn upp og refsing ákveðin í einu lagi sjö mánaða fangelsi skilorðsbundið til tveggja ára. Með dómi Héraðsdóms Reykjavíkur 23. september 2020 var ákærði sakfelldur fyrir þjófnað og nokkur sérrefsilagabrot og var um að ræða hegningarauka við skilorðsbundna dóminn frá 6. maí sama ár. Í stað þess að taka upp dóminn frá því í maí var refsing ákveðin sér í lagi fangelsi í sextíu daga, skilorðsbundið í tvö ár.

Brot þau sem ákærði er nú sakfelldur fyrir samkvæmt 1. og 2. ákærulið voru framin fyrir dóminn frá 4. desember 2019. Brot samkvæmt 3.6. ákærulið voru framin eftir dóminn frá 4. desember 2019 en fyrir dóminn frá 6. maí 2020. Þá voru brot samkvæmt 7.11. ákærulið framin eftir dóminn frá 6. maí 2020 en fyrir dóminn frá 23. september sama ár. Um ákvörðun refsingar fer samkvæmt 60., 77. og 78. gr. almennra hegningarlaga en af því leiðir að taka þarf upp skilorðsdómana frá 6. maí 2020 og 23. september sama ár og ákvarða refsingu í einu lagi og út frá því sem bæst hefur við. Ákærða til málsbóta verður litið til játningar hans fyrir dómi, sbr. 8. tölul. 1. mgr. 70. gr. almennra hegningarlaga. Til refsiþyngingar horfir að brot samkvæmt 8. ákærulið beindist að líkama brotaþola, sbr. 1. tölul. 1. mgr. 70. gr. almennra hegningarlaga. Þá horfir sakaferill ákærða í heild sinni til refsiþyngingar, sbr. 5. tölul. 1. mgr. sömu lagagreinar. Af gögnum málsins og það sem kom fram undir rekstri málsins fyrir dómi verður ráðið að ákærði eigi við vímuefnavanda að stríða en staða hans í þeim efnum kunni að hafa þokast í rétta átt að undanförnu. Að öllu framangreindu virtu og með hliðsjón af úrskurði Landsréttar í máli nr. 657/2020 verður refsing ákærða ákveðin fangelsi í fimmtán mánuði en fresta skal fullnustu tólf mánaða þar af og sá hluti refsingarinnar falla niður að liðnum tveimur árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Með vísan til 76. gr. almennra hegningarlaga skal draga frá refsingunni gæsluvarðhald sem ákærði sætti frá 26. ágúst 2020 til 23. nóvember sama ár.

Með vísan til lagaákvæða í ákæru eru gerð upptæk 1,06 g af tóbaksblönduðu kannabisefni og hnífur (munaskrá 147997) sem hald var lagt á við rannsókn málsins.

Ákærði greiði allan sakarkostnað málsins sem er vegna þóknunar skipaðs verjanda hans, Ó-kk-ef A-kk-ef B-kk-ef lögmanns, út af málsvörn fyrir dómi sem þykir, með hliðsjón af eðli og umfangi máls, hæfilega ákveðin 220.000 krónur, að meðtöldum virðisaukaskatti. Annar sakarkostnaður sem hlaust af rannsókn, gæsluvarðhaldi og dómsmeðferð framangreindra lögreglumála á fyrri stigum, sbr. mál dómsins nr. S7385/2020, var felldur á ríkissjóð vegna afturköllunar ákæru í því máli, og verður sá kostnaður því ekki felldur á ákærða í þessu máli.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari. Af hálfu ákærða flutti málið skipaður verjandi hans, Ó-kk-nf Ö-kk-nf B-kk-nf lögmaður.

D-kk-nf K-kk-nf héraðsdómari kveður upp dóm þennan. Dómarinn tók við meðferð málsins 1. janúar 2021 en hafði fram til þess engin afskipti haft af meðferð þess.

D Ó M S O R Ð :

Ákærði, A-kk-nf F-kk-nf H-kk-nf, sæti fangelsi í fimmtán mánuði en fresta skal fullnustu tólf mánaða þar af og sá hluti refsingarinnar falla niður að liðnum tveimur árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Til frádráttar refsingunni kemur gæsluvarðhald sem ákærði sætti frá 26. ágúst 2020 til 23. nóvember sama ár.

Ákærði sæti upptöku á 1,06 g af tóbaksblönduðu kannabisefni og hnífi (munaskrá 147997).

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, Ó-kk-ef A-kk-ef B-kk-ef, 220.000 krónur að meðtöldum virðisaukaskatti.

D-kk-nf K-kk-nf hliðsjón af eðli og umfangi máls, hæfilega ákveðin 220.000 krónur, að meðtöldum virðisaukaskatti. Annar sakarkostnaður sem hlaust af rannsókn, gæsluvarðhaldi og dómsmeðferð framangreindra lögreglumála á fyrri stigum, sbr. mál dómsins nr. S7385/2020, var felldur á ríkissjóð vegna afturköllunar ákæru í því máli, og verður sá kostnaður því ekki felldur á ákærða í þessu máli.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari. Af hálfu ákærða flutti málið skipaður verjandi hans, Ó-kk-nf Ö-kk-nf B-kk-nf lögmaður.

D-kk-nf K-kk-nf héraðsdómari kveður upp dóm þennan. Dómarinn tók við meðferð málsins 1. janúar 2021 en hafði fram til þess engin afskipti haft af meðferð þess.

D Ó M S O R Ð :

Ákærði, A-kk-nf F-kk-nf H-kk-nf, sæti fangelsi í fimmtán mánuði en fresta skal fullnustu tólf mánaða þar af og sá hluti refsingarinnar falla niður að liðnum tveimur árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Til frádráttar refsingunni kemur gæsluvarðhald sem ákærði sætti frá 26. ágúst 2020 til 23. nóvember sama ár.

Ákærði sæti upptöku á 1,06 g af tóbaksblönduðu kannabisefni og hnífi (munaskrá 147997).

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, Ó-kk-ef A-kk-ef B-kk-ef, 220.000 krónur að meðtöldum virðisaukaskatti.

D-kk-nf K-kk-nf